PTA-pediater tydens huisbraak geskietArgieffoto Dr. Anthony (Tony) Allden, ŉ bekende pediater in die noorde van Pretoria, is in die Montana-hospitaal opgeneem nadat hy Woensdag in die vroeë oggendure by sy huis in Amandasig geskiet is. Dana Wannenburg, ŉ DA-raadslid in die omgewing, het aan Maroela Media bevestig dat ŉ onbekende aantal verdagtes omstreeks 03:00 by Allden se huis ingebreek en hom drie keer geskiet het. “Die verdagtes het met mediese toerusting en ander waardevolle items gevlug. Dr Allden se vrou en kinders is na wat verneem word ongedeerd,” het Wannenburg gesê. Allden se praktyk is by dieselfde hospitaal waar hy behandel word. Sy toestand kon nie onmiddellik bevestig word nie. Maroela Media verneem hy word in die intensiewesorg-eenheid van die hospitaal behandel. Lees die opvolgberig hier: PTA-pediater stabiel